  Майя Бывальцева 8-тӥ коньывуонлы Удмуртиын коронавирус инфекциен черлан 116 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Черламъёс пӧлын Ижкарын 59 улӥсьёс, Глазкарын, Можгаын, Якшур-Бӧдья ёросын – быдэн сизьым, Воткаын, Сарапул ёросын – быдэн вить, Сарапулын, Дэри, Яр, Дэбес ёросъёсын – быдэн ньыль, Балезино, Ува ёросъёсын – быдэн кык, Юкаменск, Алнаш, Камбарка, Вавож ёросъёсын – быдэн одӥг улӥсьёс. 69 адями всиёнэз вормиз. Эшшо куинь улонысь кошкиз – 80 аресъем воргорон но 56 но 87 аресъем кышномуртъёс Туннэ нуналлы Удмуртиын коронавирусэн черлан 6 сюрс 275 учыр лабораториосын зэматэмын. 4 сюрс 158 адями йӧназ, 112 мурт кулӥз. Та дыре 77-езлэн висисьёслэн тазалыксы секыт лыдъяське. Элькунын коронавируслы 405 сюрс 224 эскеронъёс ортчытӥзы, берло нуналскын – 4 сюрс 667. Тодэ вайытом, коронавирус инфекци вӧлмемен сэрен, Удмуртиын пиналъёслэн сӥзьыл каникулъёссы кемагес кыстӥськозы. Тегъёс: Тазалык Ижкар висён Удмуртия коронавирус  